Orunyege-Ntogoro

thumb
Orunyege-Ntogoro e la saaŋkompare seɛre naŋ yi Bunyoro ane Tooro a Uganda sapare seŋ poɔ. O e la kultaa seɛre, o maŋ lanne la gɔnne(ebinyege) ane kyeemɛ(entogoro), ama la maŋ lantaa tere a seɛre seɛbo. A seɛre ŋa, pɔgesare ane pɔllɔ la seɛ o, a seɛre ŋa ka ba maŋ seɛ a bɔ ne taa bee a kultaa.

 Saadayel 
thumb
Orunyege-Ntogoro e la seɛrɛ ayi naŋ lantaa. Orunyege ane Ntogoro. Orunyege yi la Hoima ane Fort Portal paaloŋ poɔ kyɛ ka Ntogoro meŋ yi Masindi paaloŋ poɔ. A seɛre ama ayi ziyiraa yi la taa kyɛ ka a seɛre taa tɛɛtɛɛ. Orunyege seɛre e la gidigidi ane faŋa seɛre kyɛ ka Ntogoro maŋ e baaloŋ lɛ o ba fere ka fo taa faŋa.http://dissertations.mak.ac.ug/handle/20.500.12281/14412
thumb
A seɛre ŋa piilu zie yi la saŋa nansaamine naŋ da kaara a ba paaloŋ, Bunyoro ane Tooro la da kpeɛŋaa ane noba tage lantaa a paaloŋ na poɔ. A seɛre yelnimizeɛ la ka ba maŋ seɛ a wuli ba saaŋkonnoŋ, ba noba waaloŋ ane lɛ banaŋ nɔntaa a nyɔgetaa. A seɛre tɔnɔ kaŋa la o maŋ vɛŋe la ba nyɔge taa baaloŋ ane nimipɛle bone la a ko baapaalba, zimaane saŋa la ka ba deɛne ka nyuu wa pɛle a wagere na.https://www.monitor.co.ug/uganda/lifestyle/entertainment/runyege-tooro-s-energetic-dance-1525636https://www.tandfonline.com/doi/full/10.1080/14647893.2019.1631271

 A deɛmo bee a seɛre 
thumb
Orunyege-Ntogoro seɛre ŋa, noba bayi bayi la maŋ laŋ seɛ, dɔɔ ane pɔge, a dɔɔ la ka ba boɔlɔ,(abakwongezi) ka a pɔge meŋ di ka (abakwetegerezi). A dɔɔ seɛseɛrɛ maŋ seɛ bee tuŋ la kuri ŋmaa kpare ŋmaa, a leŋ ebinyege, ŋmaŋkoɔre a eŋ ba gbɛɛ poɔ. A pɔgeba meŋ seɛ gaŋkuri wogi kyɛ leŋ entogoro ba naŋ maale ne libipilaa a eŋ ba seɛ poɔ a viiri ba seɛ, a bonseɛrɛ ama la maŋ soŋ ka kpeelɛ a toɔ laŋ miini ne a boŋŋmeɛre.https://web.archive.org/web/20240813215833/https://lpa.mak.ac.ug/notation-african-indigenous-dance-inquiry-application-labanotation-theory-understand-myel-bwola

A seɛre boŋŋmeɛre la, gaŋgaa, eele, ane gyile. A gaŋga-ŋmeɛrebɛ ŋmeɛbo la maŋ wuli lɛ a seɛre tɛɛtɛɛ na seɛseɛrebɛ naŋ na seɛ. A eele peɛloo ane gyile ŋmeɛbo a paale a yiele la maŋ wuli a seɛre laafeɛloŋ. A seɛre maŋ taa la wederɛ ka ba boɔlɔ o omukama, ona la maŋ de weɛŋ a kyeɛrɛ a yiele, a pugeru kyɛ maala laare meŋ enne a seɛseɛrebɛ ane a gyamaa naŋ kaara a seɛre.https://books.google.com/books?id=q_jMEAAAQBAJ&dq=Orunyege+dance&pg=PP1
thumb
A seɛre taa la setaɛ parɛɛ gyamaa, ka a mine la ŋmaaviiri seɛbo, tɔŋ-tutaa seɛbo, gbulo bee bayi bayi seɛbo. A wederɛ la maŋ wuli a seɛseɛrebɛ lɛ banaŋ na seɛ a lɛ a gaŋga ŋmeɛrebɛ naŋ ŋmeɛrɛ. A seɛseɛrebɛ meŋ maŋ seɛ wuli la setaɛ na ba naŋ baŋ, ka a mine la varebo, paresɛgɛ miibo.

 Seɛre Tɔnɔ. 
Orunyege-Ntogoro e la seɛre naŋ maŋ leɛ teɛre Bunyoro ane Tooro noba saaŋkonnoŋ ane ba sagedeebo. A seɛre ŋa e la seɛre ba naŋ maŋ seɛ ka eŋgama yuo ne a nyɔvore, nɔntaa ane nimipɛle. A seɛre ŋa noba tage la lantaa ane nɔntaa a noba kpakyaga poɔ. A seɛre ŋa la maŋ wuli a noba saaŋkompare waaloŋ. Orunyege-Ntogoro seɛre ŋa e la bonzannaa a sakuuri poɔ. O e la seɛre naŋ maŋ wuli baapaalba kyiiruŋ ane anaŋ seŋ ka ba baŋ a teŋɛ poɔ, a zuazaa, teŋɛ, a paaŋ de ne kultaa yeltarre. O e la seɛre naŋ maŋ ko baapaaalba vuo ka ba toɔ yeli bɔtaa yɛlɛ bee kultaa yɛlɛ. A seɛre ŋa maŋ soŋ la ka dɔbɔ nyɛ ba pɔgedere ka pɔgeba serekuli naŋ senne ba kultaa.

Sommo Yizie
Gbuli:Dagaare
Gbuli:Ghana
Gbuli:Gampɛlɛ zaa
Gbuli:Africa
Gbuli:mainpage
Gbuli:West Africa
Gbuli:tigiri
Gbuli:Afirika tige